Pahuvere

Pahuvere on küla Viljandi maakonnas Viljandi vallas. Pahuvere saksakeelne nimi oli Willust.

Aastatel 1991–2017 (kuni Eesti omavalitsuste haldusreformini) asus küla Tarvastu vallas. Varem oli küla 1866–1902 Pahuvere valla ja 1902–1939 Tuhalaane valla koosseisus. 1939–1950 aga uue Tuhalaane valla koosseisus.

Küla lähistel on Pahuvere soo. Külast saab alguse Ärmä jõgi. Külas kasvab kaitsealune Mulgi jalakas.

Külas on olnud Pahuvere mõis.

Külas on tegutsenud Pahuvere kool.

Pahuveres sündis eesti luuletaja, prosaist ja tõlkija Johannes Semper.

Viited

Kategooria:Viljandi valla külad